open-index/open-wikipedia-markdown huggingface dataset:
SciShow

**SciShow** on tiedeaiheisia videoita julkaiseva YouTube-kanava. Kanavan on perustanut yhdysvaltalainen Hank Green. Maaliskuussa 2017 kanavalla on yli neljä miljoonaa tilaajaa ja yli 600 miljoonaa katselukertaa. Kanavan ensimmäinen video julkaistiin 2. joulukuuta 2011.

## Sisältö
Kanava julkaisee englanninkielisiä tiedeaiheisia videoita muun muassa tiedeuutisista, tieteen historiasta, fysiikasta, kemiasta, biologiasta ja psykologiasta. Maaliskuussa 2017 kanavalla julkaistaan uusi video päivittäin. Maanantaisin aiheena on maailma, tiistaisin katsojien kysymykset, keskiviikkoisin keskustelu tai tietovisa, torstaisin jälleen maailma, perjantaisin tiedeuutiset, lauantaisin lyhyet katsojien kysymykset ja sunnuntaisin video, jossa listataan asioita.

## Rahoitus
Kanava saa rahoituksensa Patreon-joukkorahoitusalustan avulla. Patreonissa kanavalla oli 19. maaliskuuta 2017 5 679 tukijaa, jotka lahjoittivat kanavalle kuukausittain yhteensä 21 656 dollaria.

## Muut kanavat
Kanavalla on kolme sisarkanavaa: lapsille tarkoitettu *[[SciShow Kids]]*, avaruuteen keskittyvä *[[SciShow Space]]* ja psykologiaan keskittyvä *SciShow Psych*.

## Lähteet
SciShow Kids

**SciShow Kids** on lapsille suunnattuja tiede-aiheisia videoita julkaiseva YouTube-kanava. Kanavan on perustanut yhdysvaltalainen Hank Green, ja kanavan juontajana toimii Jessi Knudsen Castañeda. Huhtikuussa 2017 kanavalla on yli 80 000 tilaajaa ja yli 21 miljoonaa katselukertaa. 30 päivän ajanjaksolla kanavan videoita katsotaan noin 5 miljoonaa kertaa. Kanavan ensimmäinen video julkaistiin 23.2.2015. Kanava on aiemmin perustetun *[[SciShow]]*-kanavan sisarkanava.

Useat opetusaiheiset tai lapsille suunnatut verkkosivut linkittävät tai sulauttavat kanavan videoita omille sivuilleen.

## Sisältö
Kanavan englanninkielisissä tiedeaiheisissa videoissa muun muassa tehdään kokeita, etsitään vastauksia kysymyksiin ja keskustellaan asiantuntijoiden kanssa. Uusia videoita julkaistaan tiistaisin ja torstaisin.

## Rahoitus
Kanava kuuluu *SciShow*-kanavajoukkoon, joka saa rahoituksensa Patreon-joukkorahoitusalustan avulla. Patreonissa *SciShow*:lla oli 19.3.2017 5 679 tukijaa, jotka lahjoittivat kanavalle kuukausittain yhteensä 21 656 $.

## Muut kanavat
Kanavalla on kolme sisarkanavaa: alkperäinen *[[SciShow]]*, avaruuteen keskittyvä *[[SciShow Space]]* ja psykologiaan keskittyvä *SciShow Psych*.
Kanavan muut kanavasuositukset ovat *[[CrashCourse]]*, *[[Crash Course Kids]]* ja *[[AnimalWonders Montana]]*.

## Lähteet
SciShow Space

**SciShow Space** on avaruuteen keskittyvä tiede-aiheisia videoita julkaiseva YouTube-kanava. Kanavan on perustanut yhdysvaltalainen Hank Green, ja kanavan juontajana toimivat Hank Green, Caitlin Hofmeister ja Reid Reimers. Maaliskuussa 2017 kanavalla oli yli 790 000 tilaajaa ja 75 miljoonaa katselukertaa. Kanavan ensimmäinen video julkaistiin 1.4.2014. Kanava on aiemmin perustetun *[[SciShow]]*-kanavan sisarkanava.

Mediassa kanavan videoita ovat käsitelleet mm. A Plus, Daily Mail, Mental Floss ja VICE.

## Sisältö
Kanavan englanninkielisissä tiedevideoissa käsitellään muun muassa avaruusaiheisia uutisia ja maailmankaikkeuden syntyä. Uusia videoita julkaistaan tiistaisin ja perjantaisin.

## Rahoitus
Kanava kuuluu *SciShow*-kanavajoukkoon, joka saa rahoituksensa Patreon-joukkorahoitusalustan avulla. Patreonissa *SciShow*:lla oli 19.3.2017 5 679 tukijaa, jotka lahjoittivat kanavalle kuukausittain yhteensä 21 656 $.

## Muut kanavat
Kanavalla on kolme sisarkanavaa: alkperäinen *[[SciShow]]*, lapsille suunnattu *[[SciShow Kids]]* ja psykologiaan keskittyvä *SciShow Psych*.

## Lähteet
Justice Democrats

**Justice Democrats** on yhdysvaltalainen poliittisen toiminnan komitea, jonka perustivat 23. tammikuuta 2017 Cenk Uygur, Kyle Kulinski ja vuoden 2016 Bernie Sandersin presidentinvaalikampanjan johto. Organisaatio perustettiin vuoden 2016 Yhdysvaltain presidentinvaalien seurauksena. 

Organisaation tavoite on uudistaa Yhdysvaltain demokraattinen puolue niin, että yritysten tukemat Yhdysvaltain kongressin jäsenet vaihdetaan riippumattomiin ja että puolue muodostetaan uudelleen puhtaalta pöydältä. Kampanja alkoi Yhdysvaltain vuoden 2018 välivaaleissa. Justice Democratsia on kuvattu yritykseksi luoda vasemmistopopulistinen liike.

## Lähteet
Lemmings 2: The Tribes

**Lemmings 2: The Tribes** on DMA Designin kehittämä ja Psygnosisin julkaisema pulmapeli. Peli on julkaistu vuonna  useille alustoille.

Peli on seuraaja *[[Lemmings]]ille*, jolle ilmestyi myös pelkkiä lisäkenttiä sisältäviä osia.

## Pelaaminen
Pelissä on mukana 12 erilaista sopuliheimoa. Joka heimolla on 60 sopulia ja 10 tasoa läpäistävänä. Vaikeustasojen sijaan pelaaja valitsee kartalta heimon. Jokaisesta heimosta on pelastettava vähintää 20 sopulia päästäkseen pelin loppuun.

Aikaisemman osan kahdeksan komennon sijaan pelissä on yhteensä 50 komentoa, joista kahdeksan tai vähemmän on käytössä kerralla yhdellä tasolla.

Osa komennoista on heimokohtaisia ja osa on käytössä kaikkien eri heimojen kentissä. Komennoista on samanaikaisesti yhdessä kentässä edelleen käytössä vain korkeintaan kymmenisen kappaletta. Komennot ovat nyt mitä erilaisimpia. 

Esimerkiksi avaruusheimon saa lentämään rakettirepulla, talviheimon jäsenet heittävät lumipalloja ja laskevat mäkeä. Lemmings 2 ilmestyi taas ensin Amigalle ja käännettiin pian monille muille laitteille. Koska peli oli edeltäjänsä kaltainen, se ei aiheuttanut enää samanlaista ilmiötä, mutta se lunasti kuitenkin jatko-osaan kohdistuneet odotukset monipuolisuudellaan.

Heimoihin kuuluvat esimerkiksi talvisopulit, sirkussopulit, rantasopulit, avaruussopulit, luolamiessopulit ja skottisopulit. Kullakin heimolla on oma ympäristönsä.

## Vastaanotto
Peli on saanut *[[The One (lehti)|The One]]* -lehden arvostelussa arvosanaksi 91%.

Peli on saanut *[[Amiga Format]]* -lehden arvostelussa arvosanaksi 94%.

## Lähteet

## Aiheesta muualla
* 
* 
*
Luettelo MSX-peleistä

Tämä on luettelo julkaistuista **[[MSX]], [[MSX2]], [[MSX2+]] ja [[MSX turbo R]] -peleistä**:

__NOTOC__

## Lähteet
Luettelo Neo-Geo Pocket Color -peleistä

Tämä on luettelo julkaistuista **[[Neo-Geo Pocket Color]] -peleistä**:

__NOTOC__

## Aiheesta muualla
* NEO·GEO Pocket MASTER LIST
Luettelo Idea Factoryn julkaisemista videopeleistä

Tämä on luettelo julkaistuista **[[Idea Factory]]n ja sen tytäryhtiöiden peleistä**.

__NOTOC__

## Julkaistut

## Kehitetyt

### Compile Heart

;Huomautukset

## Lähteet
Ranskan 1. kevyt ratsuväkidivisioona

**1. kevyt ratsuväkidivisioona** () oli Ranskan maavoimien ratsuväkiyhtymä toisessa maailmansodassa. 

## Perustaminen
Divisioona muodostettiin 10. helmikuuta 1940 1. ratsuväkidivisioonasta komentajanaan kenraali d'Arras.

## Palvelus

## Kokoonpano
Divisioonaan kuuluivat:
*2. ratsuväkiprikaati
**1. ratsuväkirykmentti
**19. rakuunarykmentti
*11. kevyt motorisoitu prikaati
**1. panssariautorykmentti
**5. motorisoitu rakuunarykmentti
**1. panssarintorjuntaeskadroona
**1. huoltoeskadroona
*75. tykistörykmentti
**711/409. ilmatorjuntarykmentti
*pioneerikomppania
*kuljetuskomppania

## Lähteet
*

### Viitteet
Ülenurmen kunta

**Ülenurmen kunta** () oli maaseutumainen kunta Virossa Tartumaalla. Kunnan väkiluku vuonna 2016 oli 7&nbsp;067 ja pinta-ala 86,15&nbsp;km². Asukastiheys oli 82 asukasta neliökilometrillä.

Vuoden 2017 kuntauudistuksessa Ülenurmen kunta ja vanha Kambjan kunta yhdistettiin uudeksi Kambjan kunnaksi.

## Asuinalueet
Kunta koostui neljästä pienkauppalasta ja kymmenestä kylästä:
;Pienkauppalat:
Külitse, Räni, Tõrvandi ja Ülenurme
;Kylät:
Laane, Läti, Lemmatsi, Lepiku, Õssu, Reola, Soinaste, Soosilla, Täsvere ja Uhti

Kunnanjohtaja () oli Aivar Aleksejev.

## Lähteet

## Aiheesta muualla

*Ûlenurmen verkkosivusto
Ülenurme

**Ülenurme** on pienkauppala Virossa Tartumaalla Kambjan kunnassa. Vuoden 2011 lopussa siellä oli 2 043 asukasta.

Pienkauppala oli vuoteen 2017 asti osa Ülenurmen kuntaa, joka vuoden 2017 kuntauudistuksessa yhdistettiin vanhan Kambjan kunnan kanssa uudeksi Kambjan kunnaksi.


Eesti Põllumajandusmuuseum,.JPG|Entisen Ülenurmen kartanon päärakennus
Eesti Põllumajandusmuuseum, sissepääs.JPG|Ülenurmen kartanon puisto
Ülenurme pere- ja noortekeskus ning Ülenurme raamatukogu.JPG|Ülenurmen perhe- ja nuortenkeskus
Ülenurme raudteepeatus.JPG|Ülenurmen rautatieasea 
Ülenurme Gümnaasium.JPG|Ülenurmen lukio
Ülenurme staadion.JPG|Ülenurmen stadion


## Lähteet

## Aiheesta muualla

* Ülenurme kunnan kotisivu
* Ülenurmen lukion kotisivu
Ranskan 5. kevyt ratsuväkidivisioona

**5. kevyt ratsuväkidivisioona** () oli Ranskan maavoimien ratsuväkiyhtymä toisessa maailmansodassa. 

## Perustaminen
Helmikuussa 1940 Ranskan sotilasjohto antoi määräyksen marraskuussa 1939 tehdyn päätöksen mukaisesti muuttaa kolme ratsuväkidivisioonaa viideksi kevyeksi ratsuväkidivisioonaksi.
Divisioona muodostettiin 10. helmikuuta 1940 komentajanaan kenraali Chanoine.

## Palvelus
Divisioona liitettiin perustettaessa osaksi Ranskan 2. armeijaa.

## Kokoonpano
Divisioonaan kuuluivat:
*6. ratsuväkiprikaati (aiemmin 3. ratsuväkidivisioonassa)
**11. kyrassieerirykmentti
**12. ratsuväkirykmentti
*15. kevyt motorisoitu prikaati
**5. panssariautorykmentti
**15. motorisoitu rakuunarykmentti
**5. panssarintorjuntaeskadroona
**5. huoltoeskadroona
*78. tykistörykmentti
**715/409. ilmatorjuntarykmentti
*pioneerikomppania
*kuljetuskomppania

## Lähteet
*

### Viitteet
Mesakonihappo

**Mesakonihappo** eli **metyylifumaarihappo** (C5H6O4) on tyydyttymättömiin dikarboksyylihappoihin kuuluva orgaaninen yhdiste. Yhdistettä voidaan käyttää palonestoaineena ja eräiden hartsien valmistukseen. Mesakonihappo on sitrakoni- ja itakonihappojen isomeeri.

## Ominaisuudet ja valmistus
Huoneenlämpötilassa mesakonihappo on väritöntä kiteistä ainetta. Yhdiste liukenee hieman veteen ja paremmin etanoliin ja dietyylieetteriin sekä hieman kloroformiin. Mesakonihappo on diproottinen happo ja sen K<sub>a</sub>-arvot ovat Ka1 4,78·10-4 ja Ka2 1,86·10-5. Kuumennettaessa tai vahvasti emäksisissä liuoksissa yhdiste isomeroituu, jolloin muodostuu mesakonihapon, itakonihapon ja sitrakonihapon seos.

Mesakonihappoa esiintyy runsaasti erityisesti sokerijuurikkaassa. Se on välituote bakteereissa B<sub>12</sub>-vitamiinin ja B12-vitamiinia sisältävien koentsyymien biosynteesissä. 

Mesakonihappoa voidaan valmistaa kuumentamalla voimakkaasti sitruunahappoa. Tällöin muodostuu mesakonihapon ja sen isomeerien seos. Mesakonihappo on cis-isomeeriaan sitrakonihappoa stabiilimpi ja sitrakonihappo muuntuu valon vaikutuksesta mesakonihapoksi. Yhdistettä voidaan myös valmistaa kuumentamalla sitrakonianhydridiä typpihapon kanssa.

## Lähteet

## Aiheesta muualla
*Human Metabolome Database: Mesaconic acid 
*Food Component Database (FooDB): Mesaconic acid 
*Kyoto Encyclopedia of Genes and Genomes (KEGG): Mesaconic acid 
*ChemBlink: Mesaconic acid
Wing Commander (pelisarja)

**Wing Commander** on avaruustaistelupelien sarja, jonka on kehittänyt Origin Systems. Pelisarja on tunnettu full motion video välikohtauksista. 

## Pelit

* Wing Commander (1990)
* Wing Commander II: Vengeance of the Kilrathi (1991)
* Wing Commander III: Heart of the Tiger (1994)
* Wing Commander IV: The Price of Freedom (1996)
* Wing Commander: Prophecy (1997)

### Spin-offit
* Wing Commander Academy
* Wing Commander: Privateer
* Wing Commander Armada
* Privateer 2: The Darkening
* Wing Commander Arena

## Elokuvat
Pelisarjasta on tehty myös elokuva *[[Wing Commander (elokuva)|Wing Commander]]* vuonna 1999 sekä televisiosarja.

## Lähteet

## Aiheesta muualla
* Pelisarja MobyGamesissä
Operation Flashpoint (pelisarja)

**Operation Flashpoint** on ensimmäisen persoonan taktinen ammuntapelisarja, jonka pelit ovat kehittäneet Bohemia Interactive ja Codemasters.

Pelisarjan nimen jäätyä Codemastersille Bohemia siirtyi kehittämään omaa *[[ArmA]]*-sarjaansa.

## Pelit
* Operation Flashpoint: Cold War Crisis (2001), Bohemia Interactive
** Operation Flashpoint: Resistance (2002), Bohemia Interactive
** Operation Flashpoint: Red Hammer (2002), Codemasters
* Operation Flashpoint: Dragon Rising (2009), Codemasters
* Operation Flashpoint: Red River (2011), Codemasters

## Aiheesta muualla
* Pelisarja MobyGamesissä
Caps Lock

**Caps Lock** eli **aakkoslukko** on pc-tietokoneen näppäimistön näppäin, jota painamalla teksti kirjoitetaan isoilla kirjaimilla siihen asti, kunnes näppäintä painetaan uudestaan. Näppäimistössä voi olla merkkivalo osoittamassa, että näppäin on aktivoitu. 

Näppäimen merkitys riippuu käyttöjärjestelmästä ja laiteajurista sekä näppäinasettelusta. Tietokoneilla, jotka eivät ole IBM PC-yhteensopivia, näppäimen vaikutus voi riippua myös laitteistosta. Yleensä se vaikuttaa samalla tavalla kuin vaihtonäppäimen pitäminen kirjoitettaessa painettuna, eli kirjaimet ovat isoja eli versaaleja ja muut kuin kirjainmerkkinäppäimet toimivat myös samalla tavalla kuin vaihtonäppäintä painamalla. Esimerkiksi näppäin "5" tekee numeron "5", jos vaihtonäppäintä ei paineta, ja merkin "%", jos sitä painetaan. Samalla tavalla caps lockia painettaessa sillä näppäimellä saadaan "%, kunnes caps lockia painetaan uudestaan. Toisinaan näppäin vaikuttaa vain kirjaimiin, niin että "5" kirjoittaa aina "5" ellei paineta vaihtonäppäintä.

Jos näppäintä tulee painetuksi turhaan, sen voi poistaa käytöstä esimerkiksi Sharp Keys -ohjelmalla.

## Caps lock -päivä
International Caps Lock Day () on kaksi kertaa vuodessa vietettävä humoristinen juhlapäivä. Caps lock -näppäimen käyttöä pidettiin erityisesti internetin alkuaikoina huutamisena, eikä sitä suositeltu. Metafilterin käyttäjä Derek Arnold kyllästyi internetissä usein esiintyvään versaaleilla (”isot kirjaimet”) kirjoitettuun tekstiin ja päätti 22. lokakuuta 2000, että kaikkien pitäisi vastalauseeksi kirjoittaa yhden päivän ajan vain versaaleilla Caps lock -näppäintä käyttäen. International Caps Lock Dayta ei juhlita virallisena juhlapäivänä missään maassa, mutta se on suosittu internetissä. Vuonna 2009 sitä alettiin juhlia myös 28. kesäkuuta Billy Maysin muistoksi.

## Lähteet

## Aiheesta muualla
Dunedin Multidisciplinary Health and Development Study

**Dunedin Multidisciplinary Health and Development Study** (kirj. suom. Dunedin monitieteellinen terveys- ja kehitystutkimus) on uusiseelantilainen pitkittäistutkimus, jossa on seurannut yli tuhatta vuonna 1972 syntynyttä lasta heidän koko ikänsä. Siinä tutkitaan henkilöiden yksilönkehitystä ja terveyttä. Ainutlaatuinen projekti on tuottanut niin lääketieteellistä kuin sosiologista tietoa sydänterveydestä addiktioihin, neurotieteestä kriminologiaan. Tutkimus kertoo myös asioita geenien ja ympäristön vaikutuksesta yksilön käyttäytymiseen ja terveyteen.

Dunedinin kaupungissa Uudessa-Seelannissa vuonna 1972 syntyneet 1 037 ihmistä ovat olleet tutkijoiden seurannassa koko elämänsä ajan. Yli neljä vuosikymmentä myöhemmin, 38-vuotis -tutkimuksessa, 96 prosenttia heistä on yhä mukana tutkimuksessa, mikä on poikkeuksellisen suuri osuus pitkäkestoisessa tutkimuksessa. Tutkimukseen osallistujia on tutkittu perusteellisesti ja monimuotoisesti ikävuosina 3, 5, 7, 9, 11, 13, 15, 18, 21, 26, 32 ja viimeisimpänä 38 (2010-2012). Seuraavat tutkimukset on tarkoitus suorittaa ikävuosina 44 ja 50.

## Lähteet

## Aiheesta muualla
* Dunedinin tutkimuksen omat sivut (englanniksi)

* Mikä meitä odottaa - Tiededokumentti tutkimuksesta (Predict My Future: The Science of Us, Uusi-Seelanti, 2015)
Heino Avikainen

**Heino Avikainen** (6. elokuuta 1937 Juva – 8. maaliskuuta 2017 Lahti) oli suomalainen suunnistaja, suunnistusvalmentaja ja urheiluvaikuttaja.

Avikainen voitti Jukolan viestin vuosina 1959, 1967 ja 1968. Hän edusti Suomea MM-kisoissa 1966 ja 1968. Kilpauransa jälkeen hän toimi Suomen Suunnistusliiton päävalmentajana vuosina 1970–1973. Avikainen toimi kilpailunjohtajana Jukolan viestissä vuosina 1987 ja 2002 sekä ensimmäisissä Veteraanien MM-kilpailuissa vuonna 1983.

Työuransa Avikainen teki Lahden varuskunnassa erilaisissa tehtävissä. Sotilasarvoltaan hän oli kapteeni. Avikainen toimi yli 15 vuotta Suomen Valtakunnan Urheiluliiton puheenjohtajana. Hän oli myös Lahden kaupunginvaltuuston jäsen vuosina 1973–2000. Kokoomuksen valtuustoryhmän puheenjohtajana toimiessaan Avikainen tuomittiin 50 päiväsakkoon lahjuksen antamisesta vuonna 1999. Oikeuden mukaan Avikainen oli tarjonnut Kristillisen liiton lehdelle lahjusta, jotta he äänestäisivät Lahden Sibeliustalon rakentamisen puolesta.

## Lähteet
Jordan Smith

**Jordan Smith** (s. 3. marraskuuta 1993) on yhdysvaltalainen laulaja joka on laulanut kuorossa ja osallistui *[[The Voice]]* -kykyjenetsintäohjelmaan ja voitti kilpailun vuonna 2015. Smithillä on kontratenorin ääniala. Smith pyrki ohjelmaan jo vuonna 2014, mutta hän ei päässyt katsojille esittämätöntä esikarsintaa pidemmälle. Vuonna 2015 Smith esitti versionsa Sian kappaleesta *[[Chandelier]]*. Smith valitsi valmentajakseen Adam Levinen. Smith sai levytyssopimuksen ja hänen ensimmäinen albuminsa on *[[Something Beautiful]]*, josta julkaistu single on *Stand in the Light*.

## Esitykset The Voicessa 2015

## Aiheesta muualla
*Viralliset kotisivut
Heikki S. von Hertzen

**Yrjö Heikki Syväri von Hertzen** (9. syyskuuta 1942 Helsinki – 31. tammikuuta 2022 Porvoo) oli suomalainen poliitikko, joka edusti Kokoomusta.

## Elämä
Hertzen valmistui filosofian kandidaatiksi Tukholman yliopistosta vuonna 1972. Hertzen toimi muun muassa Kokoomuksen Nuorten Liiton pääsihteerinä vuosina 1970–1976, YTV:n osastopäällikkönä 1976–1982, Helsingin sosiaali- ja terveystoimen apulaiskaupunginjohtajana 1982–1990 sekä sosiaali- ja terveysministeriön kansliapäällikkönä 1990–1994. Lisäksi hän hoiti useita luottamustehtäviä sekä kuului Helsingin (1973–1982) ja sittemmin Imatran (1997–1998) ja Kotkan (2001–) kaupunginvaltuustoon. Hertzen oli 1983–1987 kokoomuksen Helsingin-piirin puheenjohtaja ja puolueen puoluehallituksen jäsen.

Hertzen julkaisi puheenvuorokirjoja sekä muistelmateoksen *Tienhaarassa*.

## Yksityiselämä
Heikki S. von Hertzenin isä oli Heikki von Hertzen, ja Markku von Hertzen on hänen veljensä. Hänen puolisonsa oli vuodesta 1994 vuoteen 2010 kirjailija-toimittaja Ulla-Maija von Hertzen. (nyk. Sievinen). Heillä on yksi yhteinen lapsi, juontaja-tapahtumatuottaja Johanna von Hertzen.

## Julkaisuja
* 1970 – *Miksi kiipesitte palmuun, Presidentti: Kysymyksiä niille, joiden pitäisi tietää*
* 1984 – *Värisuora: Pääkaupungin pelikortit*
* 1987 – *Tyhjäkäynti: Ympäristöhaitta hallinnossakin*
* 1988 – *Puolet stadista*
* 1993 – *Tienhaarassa*

## Lähteet
* *Kuka kukin on: Henkilötietoja nykypolven suomalaisista 2003*, s. 215. Helsinki 2002. 
* Hertzen, Heikki S. von. Porvarillisen Työn Arkisto.

### Viitteet

## Aiheesta muualla
*Heikki S. von Hertzenin muistokirjoitus Helsingin Sanomissa
Empire Earth (pelisarja)

**Empire Earth** on reaaliaikainen strategiapelisarja, jonka ensimmäinen osa on julkaistu vuonna 2001.

## Pelit
* *[[Empire Earth]]* (2001)
** *[[Empire Earth: The Art of Conquest]]* (2002), laajennusosa
* ** (2003)
* *[[Empire Earth II]]* (2005)
** *[[Empire Earth II: The Art of Supremacy]]* (2006), laajennusosa
* *[[Empire Earth III]]* (2007)

## Aiheesta muualla
* Pelisarja MobyGamesissä
Kürøishi

**Kürøishi** on oululainen d-beat -yhtye, joka koostuu vuonna 2016 lopettaneen Terveet Kädet -yhtyeen jäsenistä. Yhtyeen esikoisalbumi *[[Poverty. Ignorance. Greed. Slavery.]]* julkaistiin 10. maaliskuuta 2017 levymerkillä Fight Records.

## Diskografia
* 
* 
* 
* 
* *Egocide of the Warmad* (2025)

## Lähteet
Nihriyan taistelu

**Assyrialaisten ja Heettiläisten välinen taistelu.** Assyrian laajentuminen Syyriaan jatkui kuningas Salmanassar I:n ja Tukulti-Ninurta I:n komennossa, se laukaisi kriisin Assyrian ja Hettiläisten välillä, joka kontrolloi Nairin alueita joita Assyria himoitsi. Heettiläiset katsoivat Assyrian tehneen selvästi hyökkäyksen heidän valtakuntansa rajoille ja meni taisteluun kuningas Tudhaliya IV:n johdolla. Tämä johti suureen taisteluun, joka tunnetaan nykyään Nihriyan taisteluna. Konfliktin tarkasta päivämäärästä ei ole varmuutta.
Viime aikoina hajanaista ​​Ugaritin kirjettä RS 34,165 on tulkittu siten, että se saattaa osoittaa Nihriyan taistelun osapuolten olleen Salmanassar I ja Tudhaliya IV. Nihriya sijaitsi Balih joen yläjuoksulla Syyriassa.

## Lähteet
The Flowers of Romance (albumi)

**The Flowers of Romance** on brittiläisen post-punk -yhtye Public Image Ltd:n kolmas studioalbumi, joka julkaistiin vuonna 1981. Albumilla yhtyeen musiikki muuttui edellisiä albumeja kokeilevampaan suuntaan, ja albumin musiikki on painottunut hyvin vahvasti lyömäsoittimiin.

Nirvana -yhtyeen keulakuva Kurt Cobain on nimennyt albumin yhdeksi suosikeistaan.

## Kappaleet
### A-puoli
# 
# 
# 
# 
# 

### B-puoli
# 
# 
# 
# 

## Kokoonpano
* John Lydon – laulu, stroh-viulu, saksofoni, lyömäsoittimet
* Keith Levene – kitara, bassokitara, syntetisaattori, sello, piano, lyömäsoittimiet
* Martin Atkins – rummut kappaleissa ”Four Enclosed Walls”, ”Under the House”, ”Banging the Door” sekä ”Flowers of Romance” (ei merkitty), syntetisaattori kappaleessa ”Banging the Door”

## Arvostelut
* Allmusic: 
* Robert Christgau: C+

## Lähteet
Carrols Restaurant Group

**Carrols Restaurant Group** on  yhdysvaltalainen pikaruoka-alan yhtiö. Yritys omistaa yli 700 Yhdysvalloissa sijaitsevaa Burger King -pikaruokaravintolaa franchising-periaatteella, ja se työllistää yli 20&nbsp;000 ihmistä. Sen pääkonttori on Syracusen kaupungissa New Yorkin osavaltiossa.

Carrols perustettiin vuonna 1960. Tuohon aikaan oli Carrols-liikenimellä toimivia ravintoloita Yhdysvaltain koillisosassa, eritoten New Yorkissa. Carrols kasvoi yhdeksi Koillis-Yhdysvaltain suurimmista pikaruokaketjuista, enimmillään sillä oli yli 150 ravintolaa. Vuoden 1975 lopulla Carrols teki franchising-sopimuksen Burger King -ketjun kanssa ja lopetti Yhdysvalloissa Carrols-tuotemerkin käytön. Tämän johdosta osa Yhdysvaltain Carrolsin omistamista ravintoloista alkoi toimia Burger King -liikenimellä ja loput lopetettiin.

Maailman viimeiset Carrols-liikenimellä toimineet ravintolat sijaitsivat Suomessa. Viimeinen toimipiste muutettiin Hesburgeriksi toukokuussa 2012.

## Lähteet

## Aiheesta muualla
*Carrols.com
Egeanmeren laatta

**Egeanmeren laatta** (myös *Egean/Aigeian (meri)laatta*, *Helleeninen laatta*) on pieni mannerlaatta Egeanmeren alueella Kreikan ja Turkin välissä. Laatalla sijaitsevat Egeanmeren ja Egeanmeren saarten pääosan lisäksi Peloponnesoksen niemimaa, Keski-Kreikka ja Kreeta sekä Vähän-Aasian länsiosa. Laatan pohjoispuolella sijaitsee Euraasian laatta, eteläpuolella Afrikan laatta, länsipuolella Adrianmeren laatta ja itäpuolella Anatolian laatta.

Egeanmeren laatan olemassaoloa esitti ensimmäisen kerran D. P. McKenzie (1970, 1972).

## Laattatektoniikka

Egeanmeren laatan reunat ovat selvimmät laatan länsi-, lounais- ja etelälaidalla, missä reuna kulkee Jooniansaarten länsipuolelta, Peloponnesoksen lounaispuolelta ja Kreetan eteläpuolelta. Laatan raja Anatolian laatan kanssa on epäselvempi. Joskus Egeanmeren ja Anatolian laatat esitetään yhtenä laattana, sillä niiden liikkeet voidaan mallintaa yhdessä suhteellisen samansuuntaisina. Maanjäristysten ja laattojen nopeuden perusteella ne vaikuttaisivat kuitenkin olevan erillisiä laattoja. On mahdollista, että kyseessä on yksi laatta, joka on hiljalleen repeytymässä kahtia.

Egeanmeren laatta puristuu Euraasian laatan ja Afrikan laatan väliin, minkä seurauksena Egeanmeren alueella esiintyy paljon maanjäristyksiä erityisesti laatan reunoilla. Afrikan laatta liikkuu koilliseen ja työntyy Egeanmeren laatan alle Kreetan eteläpuolella, mikä aiheuttaa maanjäristyksiä Etelä-Kreikassa. Pohjois- ja Keski-Kreikassa maanjäristykset johtuvat Euraasian ja Egeanmeren laattojen suhteellisista liikkeistä. Matalat, alle 50 kilometrin syvyydessä tapahtuvat maanjäristykset sijoittuvat yleensä Egeanmeren laatan reunoille, ja syvemmät, yli 50 kilometrin syvyydessä tapahtuvat maanjäristykset keskemmälle laattaa. Pieniä, magnitudin 1–3 maanjäristyksiä tapahtuu Kreikassa päivittäin.

Egeanmeren laatta liikkuu noin 34–37 mm etelälounaaseen vuodessa. Anatolian laatta liikkuu puolestaan noin 21–40 mm länsilounaaseen vuodessa. Liikkeiden seurauksena Attikan alue Keski-Kreikassa on siirtynyt viimeisen sadan vuoden aikana noin 2 metriä ja Peloponnesos noin 4 metriä etelälounaaseen. Seurauksena ympäröivien mannerlaattojen liike repii Egeanmeren laattaa hitaasti kahtia koillis-lounaissuunnassa suurin piirtein laatan keskeltä. Tämä ilmiö on synnyttänyt Korintinlahden, kun Peloponnesos repeytyy hitaasti irti muusta Manner-Kreikasta, sekä laatan poikki kulkevan vulkaanisen niin kutsutun helleenisen kaaren, jonka alueella on eräitä aktiivisia sekä lukuisia sammuneita tulivuoria, kuten Méthana, Santorínin saaret sekä Nísyros. Laattojen liikkeen seurauksena on syntynyt myös laatan eteläreunan ei-vulkaaninen kaari, johon kuuluvat muun muassa Peloponnesoksen eteläreuna sekä Kreeta, Kárpathos ja Ródos.

## Lähteet

## Kirjallisuutta

* 
* 
* 

## Aiheesta muualla
Uusimaa (lehti)

**Uusimaa** on Porvoossa ilmestyvä paikallismedia, jonka levikkialue on Itä-Uusimaa. Uusimaa ilmestyy kuusi kertaa viikossa (maanantaista lauantaihin). Uusimaa-mediaa julkaisee Keskisuomalainen Media.

## Historiaa

*Uusimaa* on perustettu vuonna 1894. Uusimaan perustaja ja ensimmäinen päätoimittaja oli Vihtori Peltonen. Lehden jakelualue ulottui Länsi-Uudellemaalle ennen kuin alue sai oman lehtensä.

Uusimaan pitkäaikainen päätoimittaja, 1945–1978, oli jo vuonna 1930 lehden kirjeenvaihtajaksi tullut Heimo Huotari.

## Lähteet

## Aiheesta muualla
*Uusimaa
*Oy Uusimaan yhtiö- ja osakehistoriaa. Pörssitiedon nettisivu.
Loúsios

**Loúsios** () on joki, joka virtaa Arkadiassa, Peloponnesoksen niemimaalla Kreikassa. Sen pituus on noin 25 kilometriä. Joki saa alkunsa Kalonérin ja Karkaloún kylien läheltä Gortyníasta ja se laskee Alfeiós-jokeen noin 2,5 kilometriä luoteeseen Karýtainasta.

Joki muodostaa Loúsioksen rotkon, joka on noin 15 kilometriä pitkä ja kaksi kilometriä leveä. Alueen luonto on suojeltua ja paikka on suosittu vaelluskohde. Rotkon alueella on useita luostareita.

Kreikkalaisessa mytologiassa Loúsios on saanut nimensä siitä, että nymfit Theisoa, Neda ja Agno kylvettivät (*lūō*) siinä vastasyntyneen Zeus-lapsen.

## Lähteet

## Aiheesta muualla
Cizin

**Cizin** tai **Kisin** (mayaksi “Haiseva”) on mayojen kuoleman jumala sekä maanalaisen kuolleiden maailman hallitsija.  Cizin polttaa sieluja Metnalin alamaailmassa. Hänen toinen hahmonsa on Kisin, maanjäristysten jumala.
 
Cizin saattaa olla vain yksi pahantahtoisen manalan jumalan ilmentymä, joka esiintyy useissa eri hahmoissa (esim. Ah Puch, Xibalba ja Yum Cimil). Vanhoissa käsikirjoituksissa kuoleman jumala näkyy usein yhdessä sodan jumalan kanssa ihmisuhrauksia esittävissä kuvissa. Hänet kuvataan myös tuhoamassa sateen jumalan Chacin istuttamia kasveja. Cizin esitetään yleensä tanssivana luurankona, joka pitää kädessään savuketta. Lisäksi hänellä on kuoleman kaulapanta, josta roikkuu irtileikattuja silmiä. Espanjalaisvalloituksen jälkeen Cizin sulautui kristinuskon paholaiseen.

## Lähteet
Panagía (saari)

**Panagía** ( eli Νησί της Παναγιάς, *Nisí tis Panagías*, ”Neitsyt Marian saari”) on pieni Kreikan saari, joka sijaitsee Joonianmeressä Párgan kaupungin edustalla. Saaren pinta-ala on noin 0,01 neliökilometriä ja se on asumaton.

Saari koostuu kahdesta korkeammasta kukkulasta, joita yhdistää matalampi kannas. Korkeimmalla kohdalla on pieni linna, jonka ranskalaiset rakensivat Párganlahden suojaksi vuonna 1808. Kannaksella on pieni valkoinen Neitsyt Marialle (*Panagía*) omistettu kirkko, josta saari on saanut nimensä. Kaunis saari on Párgassa suosittu nähtävyys ja vierailukohde, ja sen kirkko suosittu vihkipaikka.

## Lähteet

## Aiheesta muualla
Thasopoúla

**Thasopoúla** () on pieni Kreikan saari, joka kuuluu Pohjoisen Egean saarten saariryhmään. Saaren pinta-ala on 0,716 neliökilometriä ja se on asumaton. Hallinnollisesti Thasopoúla kuuluu Thásoksen kuntaan, Thásoksen alueyksikköön ja Itä-Makedonian ja Traakian alueeseen.

Thasopoúla sijaitsee Thásoksen saaren pohjoispuolella Traakianmeren pohjoisrannikon ja Thásoksen välissä. Sen nimi tarkoittaa ”Pientä Thásosta”. Saari on vuoristoinen ja sen korkeimman huipun korkeus on 111 metriä.

Vuonna 2012 Kreikan valtio tarjosi saarta myytäväksi tai vuokralle valtiontalouden paikkaamiseksi.

## Lähteet

## Aiheesta muualla
Lars Karlsson

**Lars Karlsson** (s. 24. tammikuuta 1953 Ahvenanmaa) on suomalainen säveltäjä. Hän valmistui Sibelius-Akatemiasta opiskeltuaan siellä kirkkomusiikkia ja säveltämistä. Vuodesta 1976 lähtien hän on toiminut Akatemiassa opettajana.
Lars Karlssonin musiikissa on myöhäisromanttisia ja ekspressionistisiä piirteitä, ja häntä onkin kutsuttu romanttiseksi modernistiksi. Karlssonin tuotantoon kuuluu kamarimusiikkia, urkuteoksia, kuoromusiikkia ja orkesteriteoksia. Kaksi sinfoniaa on sävelletty vuosina 1999 ja 2003, ja oratorio Ludus latrunculorum 1994–1996. Muita laajamittaisia teoksia ovat Viulukonsertto (1991/93), Lapin kamariorkesterin tilaama Klarinettikonsertto (2016) ja Sju sånger till text av Pär Lagerkvist (2010-11), jonka BIS Records levytti vuonna 2018.

Karlssonin pääteos on Ahvenanmaalle sijoittuva ooppera Rödhamn Lars Huldénin librettoon. Se kantaesitettiin Kansallisoopperassa Helsingissä vuonna 2002.

Hänen muita teoksiaan ovat muun muassa
* Dialogi (1977)
* Arioso (1981)
* Komposition för orgel (1980)
* Passacaglia et fuga B-A-C-H (1985)

## Lähteet

## Aiheesta muualla
*Meren ja myrskyn sävelet soivat Lars Karlssonin juhlakonsertissa HS.fi - Konserttiarvostelut. (Maksumuuri)
Kalypson syvänne

**Kalypson syvänne** (, ”Oinoússeen kuilu”) on syvänne Välimereen kuuluvassa Joonianmeressä Kreikkaan kuuluvan Peloponnesoksen niemimaan lounaispuolella. Sen syvyys on  metriä, ja se on koko Välimeren syvin kohta.

Syvänne sijaitsee Egeanmeren laatan ja Afrikan laatan saumakohdassa, jossa Afrikan laatta vajoaa Egeanmeren laatan alle. Syvänteen etäisyys Sapiéntzan saaresta on noin 24,4 meripeninkulmaa (noin 45 kilometriä). Syvänne on saanut nimensä kreikkalaisen mytologian merinymfi Kalypsosta, ja kreikkalaisen nimensä Peloponnesoksen rannikon Oinoússeen saarista, joihin muun muassa Sapiéntza kuuluu.

## Lähteet
Jermell Charlo

**Jermell Charlo** (s. 19. toukokuuta 1990 Richmond, Texas) on yhdysvaltalainen ylemmän välisarjan nyrkkeilijä ja WBC-liiton hallitseva mestari painoluokassaan.

## Ammattinyrkkeilyura
Charlo aloitti ammattinyrkkeilemisen vuonna 2007. Uran alkuvuodet Charlo otteli tuntemattomampia iskijöitä vastaan, kunnes kohtasi 21. toukokuuta 2016 John Jacksonin WBC-liiton mestaruusottelussa ja voitti tämän kahdeksannessa erässä tyrmäyksellä tuomarin keskeyttäessä ottelun.

## Lähteet

## Aiheesta muualla
* Ammattinyrkkeilyottelut boxrec.comissa
Gefjon

**Gefjon** (tai **Gefjun**) on skandinaavisessa mytologiassa maanviljelyksen jumalatar ja neitsyitten suojelijatar, jonka luokse viattomina kuolevat naiset päätyvät.

Erään legendan mukaan Tanskassa pienellä Fyn-saarella asunut Odin lähetti Gefjonin pohjoiseen hankkimaan lisää maata Odinille ja muille jumalille. Kierteleväksi näkijänaiseksi naamioitunut Gefjon tapasi svealaisten valtakunnan kuninkaan Gylfen, ja he viettivät useita öitä yhdessä. Kuningas halusi palkita Gefjonin ja lupasi tälle niin paljon maata kuin hän voisi yhdessä päivässä kyntää. Gefjon synnytti neljä poikaa erään jättiläisen kanssa ja muutti heidät jättiläismäisiksi häriksi, joiden avulla hän kynti suuren alan maata. Härät vetivät maan etelään Tanskaan, jossa siitä tuli Sjellanti, ja Ruotsiin jäänestä kuopasta tuli Mälaren-järvi. Palkaksi Gefjon sai Odinilta puolisokseen tämän pojan Skjoldin.

## Lähteet
Osmo (fregatti)

**Fregatti Osmo** on viimeinen Suomessa rakennettu puurakenteinen fregatti. Punahonkarakenteinen ja tasasaumainen alus rakennettiin vuosina 1867-1869 Raumalla Salmensuun telakalla. Aluksen piirsi porilainen J. Busstorff ja rakennusmestarina toimi ensin raumalainen Johan Justen sekä myöhemmin raumalainen Isak Vigelius. 

Alus rakennettiin hätäaputyönä kiirettä pitämättä erittäin vahvaksi valtameriliikennettä varten. Vuonna 1885 Osmo takiloitiin parkiksi, jolloin tarvittiin pienempi miehistö kuin fregattina. Osmo purjehti ympäri maailmaa 1900-luvun alkuun asti, ja kävi kaikissa maanosissa. Osmo poikkesi vain harvoin Suomeen, koska ulkomaisessa hakurahtiliikenteessä oli nimittäin saatavissa paljon parempi tuotto kuin Suomen tuonti- ja vientiliikenteessä. 

Vuonna 1909 alus myytiin John Nurmiselle, vuonna 1913 luvialaiselle August Westbergille ja lopulta vuonna 1918 sen osti Hangö Rederi Aktiebolag. Osmo saapui viimeiseltä kaupalliselta matkaltaan koksilastissa Lontoosta Helsinkiin vuonna 1923, jonka jälkeen se jätettiin lojumaan Mustikkamaan rantaan Helsingissä. 

## Yritys kunnostaa Osmosta museolaiva
Alus oli jo lähellä tuhoaan 1928, jolloin kirjailija Maila Talvio aloitti laivan pelastusoperaation. Satakuntalainen osakunta osti aluksen kunnostaakseen sen purjelaivamuseoksi. Alus hinattiin 1929 Uuteenkaupunkiin korjattavaksi. Vuonna 1937 syysmyrsky katkaisi ankkuriketjun ja puhalsi Osmon Hiunpuhdin matalikolle, jonne se juuttui. Vuonna 1941 todettiin, että Osmo oli tuhoutunut kunnostuskelvottomaksi, ja annettiin lupa purkaa hylky polttopuuksi. Laivasta jäi jäljelle vain sen vedenalaiset osat, jotka ovat yhä nähtävissä. Laivasta pelastettiin arvokas kaljuunaveistos, ja se on nykyään esillä Rauman merimuseossa. Museossa on myös laivan pienoismalli. 

## Lähteet

## Aiheesta muualla
* Purjelaivamuseon hanke ajautunut karille! Parkkilaiva "Osmo" lahoaa Uudenkaupungin "Paskperässä". Liian optimistisiin kustannuslaskelmiin sortunut yritys, Helsingin Sanomat, 04.09.1935, nro 237, s. 7, Kansalliskirjaston digitaaliset aineistot
* 'Osmo' - uppoava aarrelaiva, Seura, 28.07.1937, nro 30, s. 24, Kansalliskirjaston digitaaliset aineistot
* In memoriam, Osmo! Kuuluisimman purjelaivamme satu on nyt lopussa, Seura, 27.04.1938, nro 17, s. 16, Kansalliskirjaston digitaaliset aineistot
Paakinahon Liikenne

**Paakinahon Liikenne Oy** on vuonna 1924 perustettu linja-autoyritys, joka harjoittaa tilausajotoimintaa ja paikallisliikennettä mm. Nivalan, Haapajärven, Haapaveden ja Siikalatvan alueella. Reittiliikennettä on välillä Haapajärvi – Nivala – Haapavesi – Oulu. Tällä hetkellä linja-autoja on lähemmäs kaksikymmentä ja pikkubusseja seitsemän. Yrityksellä on varikot Nivalassa, Haapajärvellä ja Haapavedellä. Paakinahon Liikenteen toimitusjohtajana toimii Jukka Paakinaho.

## Linja-autot

## Aiheesta muualla
* paakinaho.fi
Khutulun

**Khutulun** (n. 1260–1306), josta käytetään Marco Polon matkakertomuksessa nimitystä **Aigiarne** tai **Aijaruc** (), joskus myös **Aiyurug**, oli Tšagatain kaanikunnan hallitsijan Kaidun tytär. Hän oli Kublai-kaanin sukulainen, koska he molemmat olivat Tšingis-kaanin jälkeläisiä (Kublai toisessa polvessa ja Khutulun neljännessä).

Khutulun osallistui isänsä mukana taisteluihin Kublai-kaania vastaan ja sai maineen pelottomana soturina. Tunnetun tarinan mukaan hän ei suostunut menemään naimisiin, ellei sulhasehdokas voittanut häntä painiottelussa. Jos kosija hävisi, hän joutui maksamaan Khutulunille sata hevosta. Marco Polon kertoman mukaan Khutulun omisti lopulta yli kymmenentuhatta hevosta.

Länsimaissa Khutulunin tarinan yksi tunnetuimmista versioista on Giacomo Puccinin ooppera *[[Turandot]]*. Vuosina 2014–2016 tuotetussa *[[Marco Polo (televisiosarja)|Marco Polo]]* -televisiosarjassa Khutulunia esitti eteläkorealainen näyttelijä Claudia Kim.

## Lähteet
Level (lentoyhtiö)

**Level** on espanjalainen pitkän matkan halpalentoyhtiö. International Airlines Group (IAG) perusti sen 17. maaliskuuta 2017 voidakseen kilpailla halpoja kaukolentoja tarjoavien Eurowingsin ja Norwegian Long Haulin kanssa. Levelin kotikenttä on Barcelonan lentoasema, josta se aloitti lennot kesäkuussa 2017. Sen miehistöt tulevat alussa IAG:n omistamalta Iberialta, ja se käyttää IAG:n yhteistä Avios-kanta-asiakasohjelmaa.

## Laivasto

Laivaston keski-ikä elokuussa 2022 on 4,2 vuotta.

## Kohteet
Lähde: 

*  Barcelona – solmukohta
*  Buenos Aires
*  Los Angeles
*  Oakland
*  Punta Cana

## Lähteet

## Aiheesta muualla
* Levelin kotisivut
Wenchang

**Wenchang** () on piirikuntatason kaupunki Etelä-Kiinan Hainanin maakunnan koillisosassa. Kaupungin pinta-ala on 2&nbsp;485 neliökilometriä ja väkiluku 537&nbsp;426 (vuonna 2010). Kaupungin keskusta sijaitsee linnuntietä noin 85 kilometriä maakunnan pääkaupunki Haikousta kaakkoon.

## Hallinnollinen jako
Piirikuntatason kaupunki Wenchang jakautuu kuntatasolla 17 suurkuntaan.

Kaupungin hallintokeskus sijaitsee Wenchengin suurkunnassa.

## Galleria

Kuva:Wenchang City old area - 06.JPG | Wenchangin vanhakaupunkia.
Kuva:Wenchang City Park - 03.JPG | Wenchangin puisto.
Kuva:Wenchang City view - 01.JPG | Kaupungin näkymää.


## Lähteet

## Aiheesta muualla

* Official website of the Hainan Government: Wenchang
David Autor

**David Autor** (s. 1967) on yhdysvaltalainen taloustieteilijä ja taloustieteen professori (Ford Professor of Economics) Massachusetts Institute of Technologyssa (MIT). Autor on yksi maailman johtavista työn taloustieteilijöistä. Hänen tutkimuksensa käsittelevät mm. inhimillistä pääomaa, kykyjen tarjontaa ja kysyntää sekä teknologisen kehityksen ja globalisaation työllisyysvaikutuksia.

Autor toimi vuosina 2002-2003 Pentti Kourin nimikkoprofessuurissa (Pentti J.K. Kouri Career Development Assistant Professor of Economics) MIT:ssä. 

## Keskeisiä tutkimuksia
* 
* 

## Lähteet

## Aiheesta muualla
* David Autorin tutkimukset IDEASissa
* David Autorin kotisivu
Thrills in the Night

**Thrills in the Night** on yhdysvaltalaisen Kiss-yhtyeen kappale vuonna 1984 ilmestyneeltä albumilta *[[Animalize]]*. Sen kirjoittivat yhteistössä Paul Stanley sekä Plasmatics-yhtyeen Jean Beauvoir, joka myös soittaa kappaleessa bassoa. Sanoituksen he tekivät puhelimen välityksellä. ”Thrills in the Night” kertoo kaksoiselämää viettävästä naisesta, joka päivisin tekee ahkerasti töitä ja öisin tyydyttää himojaan. Vuonna 1985 kappale julkaistiin singlenä, mutta se ei saavuttanut listasijoituksia.

## Kappaleet singlellä
### 7" single
**A-puoli**
#
**B-puoli**
#

### 12" maxi-single
**A-puoli**
#
**B-puoli**
#
#

## Lähteet
Michael I. Posner

**Michael I. Posner** (synt. 12. syyskuuta 1936, Cincinnati, Ohio, Yhdysvallat) on yhdysvaltalainen psykologian emeritusprofessori ja tunnettu tarkkaavaisuuden tutkija. Vuonna 2002 yhdysvaltalaiset psykologit luokittelivat hänet psykologian 56. tunnetuimmaksi vaikuttajaksi.

## Lähteet

## Aiheesta muualla
* Michael Posnerin julkaisuja  (researchgate.net)
Karen Horney

**Karen Horney** (synt. Karen Theodora Clementina Danielsen 16. syyskuuta 1885, Blankenese, Hampuri, Saksa – 4. joulukuuta 1952 New York) oli saksalais-yhdysvaltalainen uusfreudilaisesti suuntautunut psykoanalyytikko ja naisnäkökulmaa esille tuonut psykiatri. Erotuksena Sigmund Freudiin hän esitti ympäristön ja sosiaalisten tekijöiden vaikuttavan merkittävästi yksilön persoonallisuuteen ja persoonallisuushäiriöiden kehittymiseen.

## Lähteet

## Aiheesta muualla
* Psychoanalysis and Everyday Living <small>(WNYC-radiokanavan luentosarja vuodelta 1950,  17.4.1950- ohjelmat pohjautuvat keskeisesti Karen Horneyn ajatteluun ja 23.5.1950 radioluennon ''Over Emphasis on Love'' antaa Karen Horney)</small>  (wnyc.org)
* International Karen Horney Society   (ufl.edu)
* Karen Horney Biography   (verywell.com)
* Karen Horney -klinikka, New York  (karenhorneyclinic.org)
Neal E. Miller

**Neal Elgar Miller** (3. elokuuta 1909 – 23. maaliskuuta 2002) oli yhdysvaltalainen kokeellinen psykologi. 

Amerikan psykologiyhdistyksen (APA) vuonna 2002 tekemän arvion mukaan professori Miller oli kahdeksanneksi tunnetuin yhdysvaltalaiseen psykologiaan vaikuttaneista henkilöistä.

## Lähteet

## Aiheesta muualla
* Encyclopedia of Behavioral Medicine, pp 1241-1243: Miller, Neal (by J. Rick Turner  (springer.com)
Alfa Romeo Spider (2006)

**Alfa Romeo Spider** (Typ 939) on Alfa Romeon vuosina 2006–2010 valmistama kangaskattoinen kaksiovinen roadster, joka jakaa suuren osan tekniikastaan 159- ja Brera-mallien kanssa. Se korvasi aiemman Spiderin, jota oli valmistettu vuosina 1994–2004.

Alkuperäisessä moottorivalikoimassa oli kaksi bensiinimoottoria: 2,2-litrainen (185&nbsp;hv) nelisylinterinen ja 3,2-litrainen V6 (260&nbsp;hv), jonka yhteydessä oli aina neliveto. Geneven autonäyttelyssä keväällä 2007 esiteltiin automatisoitu *Selespeed*-vaihteisto, joka oli valittavissa 2,2-litraisen moottorin yhteyteen. Vuoden 2007 uutuutena oli myös viisisylinterinen 2,4-litrainen (200&nbsp;hv) dieselmoottori.Vuonna 2009 mallistoon esiteltiin lisäksi turboahdettu 1,75-litrainen (200&nbsp;hv) bensiinimoottori ja 2,0-litrainen (170&nbsp;hv) diesel.

## Lähteet

## Aiheesta muualla
Ranskan 2. kevyt ratsuväkidivisioona

**2. kevyt ratsuväkidivisioona** () oli Ranskan maavoimien ratsuväkiyhtymä toisessa maailmansodassa.

## Perustaminen
Helmikuussa 1940 Ranskan sodanjohto toteutti marraskuussa 1939 tehdyn päätöksen muodostaa kolmesta ratsuväkidivisioonasta viisi kevyttä ratsuväkidivisioonaa. 2. kevyt ratsuväkidivisioona muodostettiin 10. helmikuuta 1940 2. ratsuväkidivisioonasta komentajanaan kenraali Berniquet. Se liitettiin perustettaessa Ranskan 2. armeijaan.

## Palvelus

## Kokoonpano
Divisioonaan kuuluivat:
*3. ratsuväkiprikaati
**18. ratsuväkirykmentti
**5. kyrassieerirykmentti
*12. kevyt motorisoitu prikaati
**2. panssariautorykmentti
**3. motorisoitu rakuunarykmentti
**2. panssarintorjuntaeskadroona
**2. huoltoeskadroona
*73. tykistörykmentti
**712/409. ilmatorjuntarykmentti
*pioneerikomppania
*kuljetuskomppania

## Lähteet
*

### Viitteet
Volition

**Volition, Inc** oli yhdysvaltalainen videopelien kehittäjä. Yhtiön perusti Mike Kulas Parallax Softwaren jakauduttua kahtia.

THQ osti yhtiön vuonna 2000. Koch Media osti yhtiön THQ:n ajauduttua konkurssiin.
Vuonna 2018 THQ Nordic osti Koch Median ja siten Volitionin sekä Deep Silverin. Volitionin omistaja Embracer Group (entinen THQ Nordic) ilmoitti Volitionin lakkauttamisesta 31. elokuuta 2023 osana uudelleenjärjestelyjä johtuen viimeisimmän *Saints Row* -sarjan pelin heikosta menestyksestä.

## Pelit
* *[[Red Faction (pelisarja)|Red Faction]]* -pelisarja
* *[[Saints Row (pelisarja)|Saints Row]]* -pelisarja
* *[[Agents of Mayhem]]* (2017)

## Lähteet

## Aiheesta muualla
* The Secret History of Volition
Kalervo Järvelin

**Pentti Kalervo Järvelin** (s. 1953) on informaatiotutkimuksen emeritusprofessori Tampereen yliopiston Informaatioteknologian ja viestinnän tiedekunnassa. Hänen tutkimusalanaan on tiedonhaku  Hän oli akatemiaprofessori kaudella 2004–2009.

Vuonna 2018 hän sai ensimmäisenä suomalaisena arvostetun Gerald Salton -palkinnon työstään mm. tiedon haun, tiedonhankintatutkimuksen, vuorovaikutteisen tiedonhaun ja tiedon haun evaluoinnin alueilla. 

Järvelin työryhmineen kehitti vuonna 2002 kumuloituvaan hyötyyn perustuvan mittarin hakukoneille. Esimerkiksi internetin hakukoneyhtiöt, kuten Google ja Bing käyttävät mittaria hakukoneidensa hakualgoritmien kehittämiseen.

Järvelin on pohjakoulutukseltaan yhteiskuntatieteiden tohtori. Hän on ollut vuodesta 2015 lähtien Suomalaisen Tiedeakatemian jäsen.

## Lähteet

## Aiheesta muualla
*FIRE - Finnish Information Retrieval Experts group  (uta.fi)
Kognitiivis-analyyttinen psykoterapia

**Kognitiivis-analyttinen psykoterapia** (KAT) on englantilaisen yleislääkärin ja psykoanalyyttisen psykoterapeuttikoulutuksen saaneen psykoterapeutti Anthony Rylen (1927–2016) kehittämä, jo nimensä mukaan integratiivinen psykoterapiasuuntaus. Ryle oli kiinnostunut kehittämään matalan kynnyksen aikarajallista psykoterapiaa aiempaa laajempien avuntarvitsijaryhmien käyttöön. Terapiasuuntaukseen vaikuttivat brittiläinen objektisuhdeteoria ja kognitiivisten ja käyttäytymisterapioiden kehitys. Rylen päämääränä oli yhdistää potilaan tiedostamat ilmiongelmat niihin kytkeytyviin ei-tietoisiin ja automatisoituneisiin toimintoihin. Potilaan ongelmalliset toimintatavat Ryle ryhmitteli kolmeen luokkaan, joille hän käytti nimityksiä ansat, jumit ja dilemmat. 

Terapiasuuntauksen kehitystyön tuloksia Ryle esitteli teoksessaan *Frames and cages* (1975). Osana tutkimuksellista hoitoa terapeutti ja potilas muodostivat - osin potilaan itsehavainnoinnin pohjalta - sanalliseen tai visuaaliseen asuun puetun kuvauksen kohdeongelmista (target problems) ja näihin liittyvistä ja näitä ylläpitävistä  toimintatavoista (target problem procedures). Yhdessä potilaan kanssa muotoiltu muutostavoite osoittautui vahvaksi terapeuttiseksi voimaksi ja otettiin osaksi käytännön terapiatyöskentelyä. Myös potilaan itsehavainnoinnin kehittäminen on keskeisessä osassa muutosta. Nimi kognitiivis-analyyttinen psykoterapia vakiintui käyttöön 1980-luvun puolivälin Britanniassa.

Suomeen kognitiivis-analyyttinen psykoterapia tuli professori Mikael Leimanin tuomana Englannista. Leiman järjesti vuosina 1986–1988 ensimmäisen KAT-psykoterapiakoulutuksen Suomessa Antony Rylen toimiessa vierailevana luennoitsijana. Professori Leiman myös tutki ja kehitteli KAT-terapiaa eteenpäin.

Kognitiivis-analyyttisen suuntauksen yksilöpsykoterapeuttien koulutusta on Suomessa nyttemmin (2010-luvulla, lainsäädännöllisen muutoksen jälkeen) järjestänyt esimerkiksi Helsingin yliopisto yhteistyössä Kognitiivis-analyyttinen psykoterapiayhdistys ry:n kanssa. Myös Jyväskylän yliopistolla on ollut KAT-suuntauksen mukainen psykoterapeuttien koulutusohjelma.

## Lähteet

## Aiheesta muualla
* 
*Julkaisuja kognitiivis-analyyttisestä psykoterapiasta (katyhdistys.fi)
*International Cognitive Analytic Therapy Association (ICATA)  (internationalcat.org)
Red Faction (pelisarja)

**Red Faction** on Volitionin kehittämä ammuntapelisarja. Pelit sijoittuvat Marsiin.

## Pelit

## Aiheesta muualla
* Pelisarja MobyGamesissä
Ranskan 3. kevyt ratsuväkidivisioona

**3. kevyt ratsuväkidivisioona** () oli Ranskan maavoimien ratsuväkiyhtymä toisessa maailmansodassa.

## Perustaminen
Helmikuussa 1940 Ranskan sodanjohto toteutti marraskuussa 1939 tehdyn päätöksen muodostaa kolmesta ratsuväkidivisioonasta viisi kevyttä ratsuväkidivisioonaa. 3. kevyt ratsuväkidivisioona muodostettiin 10. helmikuuta 1940 Longwyssä 3. ratsuväkidivisioonasta komentajanaan kenraali Petiet.

## Palvelus

## Kokoonpano
Divisioonaan kuuluivat:
*5. ratsuväkiprikaati
**4. husaarirykmentti
**6. rakuunarykmentti
*13. kevyt motorisoitu prikaati
**3. panssariautorykmentti
**2. motorisoitu rakuunarykmentti
**3. panssarintorjuntaeskadroona
**3. huoltoeskadroona
*72. tykistörykmentti
**713/409. ilmatorjuntarykmentti
*pioneerikomppania
*kuljetuskomppania

## Lähteet
*

### Viitteet
Metro 2033 (pelisarja)

**Metro 2033** on 4A Gamesin kehittämä pelisarja, joka perustuu Metro 2033 -romaaniin.

Pelit ovat selviytymiskauhua ydintuhon jälkeisessä Moskovan metroverkostossa.

Vuonna 2014 sarjan kaksi ensimmäistä osaa julkaistiin päivitettyinä *Redux*-versioina.

E3 2017-tapahtumassa ilmoitettiin jatko-osan *Metro: Exodus* tulevan myyntiin alkuvuodesta 2018, joka on päivitetty E3 2018 -tapahtumassa helmikuuksi 2019.

## Pelit
* *[[Metro 2033 (videopeli)|Metro 2033]]* (2010)
* **' (2013)
* ''[[Metro Exodus]]'' (2019)

=== Uusintaversiot ===
* ''[[Metro 2033 (videopeli)|Metro 2033 Redux]]'' (2015)
* **' (2015)

## Lähteet

## Aiheesta muualla
* Pelisarja MobyGamesissä
Ranskan 4. kevyt ratsuväkidivisioona

**4. kevyt ratsuväkidivisioona** () oli Ranskan maavoimien ratsuväkiyhtymä toisessa maailmansodassa.

## Perustaminen
Helmikuussa 1940 Ranskan sodanjohto toteutti marraskuussa 1939 tehdyn päätöksen muodostaa kolmesta ratsuväkidivisioonasta viisi kevyttä ratsuväkidivisioonaa. 4. kevyt divisioona muodostettiin 10. helmikuuta 1940 2. ratsuväkidivisioonasta komentajanaan kenraali Barbe, joka sai surmansa 15. toukokuuta. Divisioonasta muodostettiin 4. kevyt ratsuväkidivisioona 3. maaliskuuta.

## Palvelus
Komentajaksi tuli Barben saatua surmansa eversti Marteau. Divisioonasta muodostettiin 7. kevyt mekanisoitu divisioona 5. kesäkuuta 1940.

## Kokoonpano
Divisioonaan kuuluivat:
*4. ratsuväkiprikaati
**8. rakuunarykmentti
**31. rakuunarykmentti
*14. kevyt motorisoitu prikaati
**4. panssariautorykmentti
**14. motorisoitu rakuunarykmentti
**4. panssarintorjuntaeskadroona
**4. huoltoeskadroona
*77. tykistörykmentti
**714/409. ilmatorjuntarykmentti
*pioneerikomppania
*kuljetuskomppania

## Lähteet
*

### Viitteet
Liikevaihtovero-oikeus

**Liikevaihtovero-oikeus** perustettiin vuonna 1970 käsittelemään liikevaihtoverotukseen liittyviä valitusasioita. Vuonna 1994 liikevaihtovero-oikeus lakkautettiin ja sen tehtävät siirrettiin Uudenmaan lääninoikeudelle (nykyisin Helsingin hallinto-oikeus).

## Lähteet
* Kansallisarkisto: Oikeusistuimet https://portti.kansallisarkisto.fi/fi/aineisto-oppaat/oikeusistuimet